बिल्ली की शारीरिक स्थिति का जायज़ा
खाना जिंदगी का एक अहम हिस्सा है। अगर आपकी बिल्ली को तकलीफ़ है (दांत, पेट और जोड़ों की समस्या ज्यादा उम्र की बिल्लियों में आम होती है) तो इसकी वजह से वह खाना नहीं खाएगी, क्योंकि उसको उठने और चलने में दर्द हो रहा होगा।  जांचने का एक और तरीक़ा यह भी है कि खाने के बाद बिल्ली उल्टियाँ करती है या नहीं। इन कारणों से बिल्ली का वज़न घट सकता है। लेकिन बिल्ली का वज़न घटना, इच्छा मृत्यु देने का लक्षण नहीं है। लेकिन अगर बिल्ली का बॉडी स्कोर 1.5/5 के क़रीब आ जाए, तो बिल्ली कमज़ोरी और ताक़त में कमी महसूस करेगी। अगर उसका वज़न बढ़ने की कोई संभावना नहीं है, तो आप इच्छा मृत्यु देने पर विचार करें और अगर उसका बॉडी स्कोर 1/5 तक गिर जाए, तो अब उसको अलविदा कहने का समय हो गया है। बॉडी स्कोर यह पता करने का एक बहुत आसान तरीका है कि आपकी बिल्ली कितनी मोटी या कितनी दुबली है। इसका माँप 1 से शुरू होकर 5 तक जाता है, जिसमें 5 का मतलब बहुत ज्यादा मोटा और 1 का मतलब बहुत ज्यादा दुबला या कुपोषित होना है। एक सेहतमंद बिल्ली का बॉडी स्कोर 3 के क़रीब होता है।   स्कोर 1: पसलियाँ, रीढ़ की हड्डी और कूल्हे की हड्डियाँ बाहर निकल आना और दूर से साफ़ नज़र आना। बिल्ली के शरीर में चरबी नहीं बचना, कुपोषित और बिल्कुल ढांचे के समान नज़र आना।  स्कोर 2: पसलियाँ, रीढ़ की हड्डी और कूल्हे की हड्डियाँ महसूस होना। ऊपर से देखने पर कमर अलग नज़र आना, और पेट साइड से पिचका हुआ होना और बिल्ली दुबली नज़र आना।  स्कोर 3: पसलियाँ और रीढ़ की हड्डी महसूस होना, पर नज़र ना आना। ऊपर से देखने पर थोड़ी सी कमर नज़र आना और पेट पिचका होने की बजाय, लेवल में होना। ऐसी बिल्ली सेहतमंद मानी जाती है।  स्कोर 4: पसलियाँ और रीढ़ की हड्डी मुश्किल से महसूस होना। ऊपर से देखने पर पेट बाहर निकलता दिखना और साइड से देखने पर पेट लटकता हुआ दिखना। इसको हम मोटी-तगड़ी बिल्ली कह सकते हैं।  स्कोर 5: बदन में चरबी की वजह से बल पड़ना। सीने और पेट पर मोटी चरबी की परत होना। इसको हम बहुत ज्यादा मोटी बिल्ली कह सकते हैं। बूढ़ी बिल्लियों को जवान बिल्लियों के मुक़ाबले ज्यादा पानी की ज़रूरत होती है। इसकी वजह यह है कि इनकी किडनियां ज्यादा काम करती हैं, ताकि शरीर में मौजूद ज़हरीले तत्वों को बाहर निकाला जा सके। इसके लिए ज़रूरी है कि बिल्ली बिना किसी तकलीफ़ के चल-फिर कर पानी के बाउल तक जा सके।  दर्द में ग्रस्त बिल्लियाँ बिना किसी खास ज़रूरत के चलती फिरती नहीं है। प्यास लगने पर भी, यह पानी बहुत देर से पीती हैं, जिसकी वजह से यह डिहाइड्रेशन (Dehydration) के क़रीब पहुंच जाती हैं, इस कारण से इनकी किडनियों पर दबाव बढ़ जाता है और शरीर में ज़हरीले तत्व बढ़ने लगते हैं और यह खुद को बीमार महसूस करने लगती हैं। ज़ाहिर सी बात है, आप पानी का बाउल इसके क़रीब रख देंगे, लेकिन यह बात ना भूलें कि बिल्ली को बिना किसी परेशानी के, कम से कम इतना तो चलना ही चाहिए कि वह अपनी ज़रूरतें पूरी कर सके और अगर ऐसा नहीं है, तो आपके पालतू जानवर की ज़िंदगी सवालों के घेरे में हैं और आपको इसकी इच्छामृत्यु के ऊपर ग़ौर करना चाहिए। बिल्ली एक ऐसा जानवर है जो खुद को साफ रखना बहुत पसंद करता है। खुद की साफ-सफाई रखना, इनकी एक ज़रूरत है। अगर वह अपनी साफ-सफाई करने के क़ाबिल नहीं है, तो इससे बिल्ली की मानसिक स्थिति पर असर पड़ेगा और उसका ज़िंदा रहना नैतिकता के रूप से, सवालों के घेरे में है।  बेशक एक दो बार ऐसा हो जाने से कोई परेशानी नहीं है, लेकिन अगर बिल्ली को दस्त लगे हैं और अब वह पेशाब ना रोक पाती हो, जिसकी वजह से उसके शरीर से बदबू आने लगी हो। ऐसी स्थिति में बिल्ली तनाव में आ जाती हैं। यह भी एक परेशानी वाली बात है कि पाली हुई बिल्ली जो मल करने में ट्रेंड थी, वह घर में गंदगी करना शुरू कर दें। बिल्ली को इच्छा मृत्यु देने के ऊपर विचार करने से पहले, आप अपने पशु चिकित्सक से सलाह लें कि क्या दर्द निरोधक गोलियाँ, ऐसे समय में उचित रहेंगी या फिर बिल्ली के मल वाले डिब्बे (litter box) को बदलकर कम ऊंचाई वाला डिब्बा रखें। बिल्लियाँ जिनको जोड़ों के दर्द (arthritis) की समस्या होती है, उनको ज्यादा ऊंचाई वाले लिटर बॉक्स (litter box) पर चढ़ने में परेशानी होती है, जिसकी वजह से वह फर्श पर ही मल करने का आसान रास्ता अपनाती हैं। इसी तरह जोड़ों के दर्द की समस्या की वजह से बिल्लियाँ दूसरे कमरे में मौजूद मल वाले डिब्बे तक नहीं जातीं। दर्द निरोधक दवाओं के ज़रिए आप उसकी यह समस्या को हल कर सकते हैं। हो सकता है कि बिल्ली अकड़ी हुई कमर के कारण खुद को ना संवार पा रही हो, या फिर आपकी बिल्ली ज्यादा सो रही हो और खुद की साफ सफाई पर ज्यादा ध्यान नहीं दे रही हो। अगर आपकी बिल्ली को केवल यही एक परेशानी है, तो घबराएं नहीं। अभी आपकी बिल्ली पुरी तरह ठीक-ठाक है।  इस बात को आप दूसरे नज़रिए से भी देख सकते हैं। अगर आपके बिल्ली की रोएंदार त्वचा साफ-सुथरी और चमचमा रही है, इसका मतलब है कि आपकी बिल्ली में खुद के प्रति सम्मान बाक़ी है और वे खुद की देखभाल अच्छे से कर सकती है। अगर आपकी बिल्ली का मामला कुछ इस तरह का ही है, तो अभी उसके जाने का समय बिल्कुल नहीं आया है। हाँ, अगर आपकी बिल्ली को खुद को सवारने में परेशानी हो रही है, तो इस मामले में आप उसकी मदद करके कुछ बदलाव कर सकते हैं। एक बूढ़ी बिल्ली पर कंघी और ब्रश फैरने से, उसे अच्छा महसूस होगा। बिल्लियों के लिए बिना किसी तकलीफ़ के आराम से सोना, उनकी एक अहम ज़रूरत है। तकलीफ़ में बिल्लियाँ बेचैन हो जाती हैं और पूंछ को हिलाकर इसका लक्षण दिखाती हैं; जैसे पूंछ को जल्दी-जल्दी हिलाना, या कान पीछे करके बैठना।  दर्द की वजह से माँस-पेशियों में तनाव पैदा हो जाता है, जिसकी वजह से बिल्ली कूबड़ निकाली और अकड़ी अकड़ी दिखाई देती है, ना की आराम से, टांगे फैला कर लेटी हुई नज़र आती है। दर्द में बिल्लियाँ चिड़चिड़ी और जल्दी ही गुस्से में आ जाती हैं। अगर वह खुश मिज़ाज बिल्ली से, चिड़चिड़ी और ग़ुस्सेली बिल्ली बन जाए, तो ऐसे में उसके हाव-भाव को देखकर सावधान हो जाएं। दर्द अलग-अलग तीव्रता का हो सकता है और हर बिल्ली की दर्द बर्दाश्त करने की क्षमता अलग होती हैं। इच्छा मृत्यु देते समय जो सबसे ज़रूरी सवाल पैदा होता है, वह यह है कि क्या वह इस दर्द को बर्दाश्त करते हुए, ज़िंदगी का आनंद ले पाएगी।
बिल्ली के वज़न और खाने की क्षमता को जांचे: बिल्ली का बॉडी स्कोर पता करें: जांचें कि क्या बिल्ली खुद से पानी के बाउल तक जाने के काबिल है या नहीं: इस बात की जांच करें कि क्या आपकी बिल्ली खुद को गंदा रख रही है: बिल्ली की खुद को सवारने की क्षमता का जायज़ा लें: देखें कि क्या आपकी बिल्ली बिना किसी तकलीफ़ के, आराम कर पा रही है:
https://www.wikihow.com/Know-when-to-Euthanize-Your-Cat
Assessing Your Cat's Physical Condition